CELEX: 62015CN0160
Language: et
Date: 2015-04-07 00:00:00
Title: Kohtuasi C-160/15: Eelotsusetaotlus, mille on esitanud Hoge Raad der Nederlanden (Madalmaad) 7. aprillil 2015 – GS Media BV versus Sanoma Media Netherlands BV jt

22.6.2015   
            
            
               ET
            
            
               Euroopa Liidu Teataja
            
            
               C 205/18
            
         Eelotsusetaotlus, mille on esitanud Hoge Raad der Nederlanden (Madalmaad) 7. aprillil 2015 – GS Media BV versus Sanoma Media Netherlands BV jt
   (Kohtuasi C-160/15)
   (2015/C 205/26)
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: GS Media BV
   
      Vastustajad kassatsioonimenetluses: Sanoma Media Netherlands BV, Playboy Enterprises International Inc., Britt Geertruida Dekker
   
      Eelotsuse küsimused
   
   
               1. a)
            
            
               Kas tegemist on „üldsusele edastamisega” direktiivi 2001/29 (1) artikli 3 lõike 1 tähenduses, kui muu isik kui autoriõiguse omaja viitab tema hallataval veebilehel kasutusele võetud hüperlingi kaudu kolmanda isiku hallatavale veebisaidile, mis on ligipääsetav Internetti kasutavale üldsusele ja millel on teos kättesaadavaks tehtud autoriõiguse omaja loata?
            
         
               1. b)
            
            
               Kas seejuures on vahet, kas teost on varem ka mujal üldsusele edastatud autoriõiguse omaja loata?
            
         
               1. c)
            
            
               Kas seejuures on oluline, et „hüperlingi lisaja” teab või peab teadma, et autoriõiguse omaja ei ole andnud luba teose ülespanekuks esimese küsimuse punktis a nimetatud kolmanda isiku veebisaidile ja et teost on varem ka mujal üldsusele edastatud autoriõiguse omaja loata?
            
         
               2. a)
            
            
               Kui vastus esimese küsimuse punktile a on eitav: Kas juhul, kui Internetti kasutaval üldsusel on võimalik veebisaiti, millele suunab hüperlink, ja seega teost üles leida, olgugi et see ei ole hõlpus, mistõttu hüperlingi lisamine teose ülesleidmist tunduvalt hõlbustab, on siiski tegemist või võib tegemist olla üldsusele edastamisega?
            
         
               2. b)
            
            
               Kas teise küsimuse punktile a vastamisel on oluline, kas „hüperlingi lisaja” teab või pidi teadma, et Internetti kasutaval üldsusel ei ole veebisaiti, millele hüperlink viitab, hõlpus üles leida?
            
         
               3.
            
            
               Kas on teisi asjaolusid, mida tuleb arvesse võtta vastamisel küsimusele, kas tegemist on üldsusele edastamisega, kui hüperlingi abil muudetakse kättesaadavaks teos, mida ei ole varem autoriõiguse omaja loal avaldatud?
            
         
      (1)  Euroopa Parlamendi ja nõukogu 22. mai 2001. aasta direktiiv 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10; ELT eriväljaanne 17/01, lk 230).